رشی سنک

رِشی سُنَک  (ولادت 12 مئی 1980ء) کنزرویٹو پارٹی سے تعلق رکھنے والے برطانوی سیاست دان ہیں اور 2015ء سے رچمونڈ پارلیمانی حلقہ سے رکن پارلیمان ہیں۔

رشی سونک کی ولادت ساؤتھمپٹن میں ایک بھارتی برطانوی خاندان میں 12 مئی 1980ء ہوئی۔ ان کے والدین مشرقی افریقا سے بھارت ہجرت کر گئے تھے۔ 

رشی سونک کے دادا کا تعلق گوجرانوالہ (موجودہ پاکستان ) سے تھا، جبکہ ان کے نانا کا تعلق لدھیانہ (موجودہ ہندوستان) سے تھا۔ اس وقت دونوں شہر برطانوی ہندوستان کے صوبہ پنجاب میں تھے ۔ اس کے دادا دادی مشرقی افریقہ اور پھر 1960ء کی دہائی میں برطانیہ چلے گئے۔ 

سونک کی تعلیم ونچسٹر کالج میں ہوئی۔ اس کے بعد لنکن کالج، اوکسفرڈ سے فلسفہ، سیاست اور معاشیات میں تعلیم حاصل کی اور جامعہ سٹنفورڈ سے ایم بی اے کی ڈگری حاصل کی۔ جامعہ سٹنفورڈ میں ہی ان کی ملاقات ان کی مستقبل کی شریکہ حیات اکشتا مورتی سے ہوئی۔ اکشتا انفوسیس کے بانی اور کڑوڑوں کی دولت کے مالک بھارتی نزاد تاجر این آر ناراین مورتی کی دختر ہیں۔ سونک اور مورتی کی مشترکہ مالیت 730m£ ہے (2022ء) اور وہ برطانیہ کے 222ویں سب سے امیر ہیں۔ گریجویشن کے بعد سونک نے گولڈمن سیکس میں ملازمت کی اور بعد میں ہیج فنڈ میں بطور مشترک کام کرتے رہے۔

2015ء کے عام انتخابات میں سونک رچمنڈ (یورک) سے منتخب ہوئے اور تھریسا مے کی دوسری حکومت میں پارلیمانی انڈر سیکرٹری ریاست برائے لوکل گورنمنٹ رہے۔ انہوں نے ربیکسٹ سے اخراج کی حمایت تین مرتبہ ووٹنگ کی۔ مے کے استعفی کے بعد انہوں نے بورس جانسن کی حمایت کی اور جانسن کنزرویٹو کے لیڈر بنے۔ جانسن نے وزیر اعظم بننے کے بعد سونک کو خزانہ کا چیف سکریٹری بنادیا۔ فروری 2020ء میں ساجد جاوید کے استعفی کے بعد وہ اگزیکر کے چانسلے بھی بنے۔

چانسلر بننے کے بعد کورونا وائرس کی عالمی وبا میں حکومت کی جانب سے معاشی تعاون میں سونک کا اہم کردار رہا۔ انہوں نے ایٹ آؤٹ ٹو ہیلپ آؤٹ اسکیم چلائی۔ 5 جولائی 2022ء کو بورس جانسن کے ساتھ معاشی پالیسی میں نا اتفاقی کی وجہ سے انہوں نے چانسلر کے عہدہ سے استعفی دے دیا۔ 8 جولائی 2022ء کو انہوں نے کنزرویٹیو پارٹی کے لیڈر کے لئے اپنی امیدواری کا اعلان کردیا۔

مزید دیکھیے 

 

|-

|-

|-

حوالہ جات 

1980ء کی پیدائشیں
بقید حیات شخصیات
بھارتی نژاد انگریز شخصیات
جامعہ سٹینفرڈ کے فضلا
لنکن کالج، اوکسفرڈ کے فضلا
مملکت متحدہ ارکان پارلیمان 2015–17ء
مملکت متحدہ ارکان پارلیمان 2017ء–
مملکت متحدہ کی پریوی کونسل کے ارکان
ویکی ڈیٹا سے مطابقت رکھنے والی مختصر تفصیل
چھوٹے پیغام خانوں کا استعمال کرنے والے مضامین
تاریخ برطانوی ہند
برطانوی وزرائے اعظم
گوجرانوالہ کی شخصیات